ടയര് മാറ്റുവാന് ജാക്കിയില് ഉയര്ത്തവേ വാഹനം മറിഞ്ഞു ഡ്രൈവര് മരിച്ചു കൊട്ടാരക്കര: പിന്ചക്രം മാറ്റാന് ജാക്കിയില് ഉയര്ത്തുന്നതിനിടെ പിക്കപ് ലോറി മറിഞ്ഞു അടിയില്പെട്ട ഡ്രൈവര് മരിച്ചു. തിരുവല്ല കോയിപ്രം പുല്ലാട് സന്തോഷ് ഭവനില് സുരേഷ്കുമാര് 43 ആണ് മരിച്ചത്. തിരുവനന്തപുരം ഭാഗത്തുനിന്ന് പത്തനംതിട്ട കോഴഞ്ചേരിയിലേക്ക് വൈക്കോലുമായി പോകുകയായിരുന്ന വാഹനമായിരുന്നു. പുത്തൂര് പൊലീസ് കേസെടുത്തു. വ്യാഴം പുലര്ച്ചെ നാലിന് എംസി റോഡില് കുളക്കട ഹൈസ്കൂള് ജങ്ഷനില് വച്ച് വാഹനത്തിന്റെ പിന്ചക്രം പൊട്ടി. റോഡരികില് നിര്ത്തിയശേഷം ജാക്കിയില് ഉയര്ത്തി ടയര് മാറ്റാനുള്ള ശ്രമത്തിലായിരുന്നു ഡ്രൈവര്. ഉയര്ത്താന് ശ്രമിക്കവേ ജാക്കി പ്രയാസമായി തോന്നിയ സുരേഷ് അതുവഴി വന്ന മറ്റൊരു വാഹനം കൈകാട്ടി. എന്നാല് വാഹനം നിര്ത്തി ഇറങ്ങിവരുമ്ബോഴേക്കും പിക്കപ് സുരേഷ് കുമാറിന്റെ ദേഹത്തേക്കു മറിഞ്ഞു. ഉടനെ കൊട്ടാരക്കര അഗ്നിരക്ഷാസേനയും പൊലീസിനേയും വിവരമറിയിച്ചു. വൈക്കോല് പൂര്ണമായി നീക്കം ചെയ്തശേഷം വാഹനം ഉയര്ത്തി സുരേഷ്കുമാറിനെ പുറത്തെടുത്ത് കൊട്ടാരക്കര താലൂക്കാശുപത്രിയില് എത്തിച്ചെങ്കിലും രക്ഷിക്കാനായില്ല. ഭാര്യ: ജി മഞ്ജു, മക്കള്: അഭയ സുരേഷ്, ആദിത്യന് സുരേഷ്. The post ടയര് മാറ്റുവാന് ജാക്കിയില് ഉയര്ത്തവേ വാഹനം മറിഞ്ഞു ഡ്രൈവര് മരിച്ചു first appeared on MalayalamExpressOnline.